
IZVJEŠĆE
O PROVEDBI PLANA UPRAVLJANJA IMOVINOM U VLASNIŠTVU
 GRADA NOVSKA ZA 2025. GODINU

1. UVOD 

Strategijom upravljanja imovinom Grada Novske 2020. - 2026. (dalje u tekstu: Strategija) određuju se srednjoročni ciljevi i smjernice upravljanja imovinom grada. Na temelju Strategije donesen je Godišnji plan upravljanja imovinom Grada Novske za 2025. (dalje u tekstu: Godišnji plan).

Izvješće o provedbi Godišnjeg plana upravljanja imovinom Grada, gradonačelnica podnosi Gradskom vijeću Grada Novske, najkasnije do 30. rujna tekuće godine za prethodnu godinu. Izrađuje se i objavljuje na isti način kao i Godišnji plan. Prijedlog Izvješća o provedbi Godišnjeg plana upravljanja imovinom Grada Novske za 2025.  godinu predstavlja dokument u kojem se putem mjera, projekata i aktivnosti opisuje realizacija elemenata strateškog planiranja postavljenih u Strategiji i Godišnjem planu.

2. IZVJEŠĆE O PROVEDBI GODIŠNJEG PLANA UPRAVLJANJA TRGOVAČKIM DRUŠTVIMA I USTANOVAMA  U (SU)VLASNIŠTVU GRADA NOVSKA

Trgovačka društva kojima je osnivač i (su)vlasnik Grad Novska pridonose cjelokupnoj gospodarskoj aktivnosti i pružaju usluge od javnog interesa na području Grada Novska. 

Grad Novska  je suvlasnik udjela u sljedećim trgovačkim društvima:
1. Novokom d.o.o. Novska ( 91%), 
2. Moslavina d.o.o. Kutina (3,69%)
3. Radio postaja Novska d.o.o. (77 %);

Grad Novska je osnivač sljedećih ustanova sa 100 % udjelom vlasništva Grada:
1. Pučko otvoreno učilište, 
2. Gradska knjižnica  Ante Jagar Novska,
3. Dječji vrtić Novska,
4. Razvojna agencija Grada Novske – Nora,
5. Javna vatrogasna postrojba  Grada Novske
  
Trgovačka društva u (su)vlasništvu Grada Novska: Novokom d.o.o. i Radio postaja Novska d.o.o. te ustanove: Gradska knjižnica i čitaonica „Ante Jagar“ Novska, Dječji vrtić „Radost“ Novska, Pučko otvoreno učilište „Novska“, Razvoja agencija Grada Novske NORA, dostavili su osnivaču popunjeni 
Upitnik o fiskalnoj odgovornosti, Izjavu o fiskalnoj odgovornosti i Izjavu o nepostojanju unutarnjeg revizora za 2025. godinu, sve sukladno odredbama Zakona o fiskalnoj odgovornosti. Grad Novska je tijekom 2025. godine izvršavao nadzor društava i ustanova putem Izvješća o radu koja se godišnje dostavljaju Gradskom vijeću Grada Novske na usvajanje.


3. IZVJEŠĆE O PROVEDBI GODIŠNJEG PLANA UPRAVLJANJA STANOVIMA  

U 2025. godini u najmu je bilo deset stanova i četiri kuće. Dosadašnjim najmoprimcima koji i nadalje zadovoljavaju uvjete za najam, isti se produljuje na određeno vrijeme. 

U izvještajnom razdoblju temeljem Sporazuma o međuresornoj suradnji između Ministarstva prostornog uređenja i graditeljstva  i Grada Novske, Gradu su darovana tri stana u višestambenoj zgradi u Ulici Antuna Mihanovića 32A u Novskoj. Grad je stanove dao na uporabu Centru za pružanje usluga u zajednici Lipik na neodređeno vrijeme bez naknade, u svrhu pružanja socijalne usluge organiziranog stanovanja djece i post-tretmanske skrbi za punoljetne korisnike  posebno djece i mladih koji nemaju uvjete za povratak obitelji odnosno djece i mladih bez roditelja ili odgovarajuće roditeljske skrbi.


4. IZVJEŠĆE O PROVEDBI GODIŠNJEG PLANA UPRAVLJANJA POSLOVNIM PROSTORIMA 

U 2025. godini u zakupu je bilo trinaest poslovnih prostora. Tijekom godine istekom roka prestao je važiti  ugovor o zakupu poslovnog prostora u Novskoj, Potočna 25.

U 2025. godini, na temelju članka 6. stavka 5. Zakona o zakupu i kupoprodaji poslovnog prostora, sklopljeni su novi ugovori o zakupu poslovnog prostora na određeno vrijeme od pet godina sa dosadašnjim zakupnicima koji  su prihvatili ponudu grada za sklapanje novog ugovora o zakupu poslovnog prostora, i to:

1. New mip d.o.o. iz Siska,  poslovni prostor u  društvenom domu u Starom Grabovcu površine  58 m2,  u svrhu obavljanja djelatnosti trgovine na malo, a mjesečna zaklupnina iznosi 186,29 EUR bez PDV-a,
2. Studenac d.o.o. iz Omiša,  poslovni prostor površine  87 m2 u Kozaricama, za obavljanje trgovine na malo, mjesečna zakupnina iznosi 159,27 EUR bez PDV-a.

U 2025. godini Grad Novska sklopio je ugovor o zakupu poslovnog prostora u Novskoj, Zagrebačka ulica 2 (hotel Knopp) sa zakupnikom ART NOVSKA d.o.o. za turizam, kulturu i rekreaciju, Novska, Zagrebačka ulica 2,  u svrhu obavljanja djelatnosti hoteli i sličan smještaj na određeno vrijeme od pet godina. Ugovorena mjesečna zakupnina iznosi  5.140,87 EUR bez PDV-a.

U 2025. godini, 24 poslovna prostora koristila su gradska trgovačka društva, ustanove,  udruge koje  provode aktivnosti za opće dobro i udruge koje obavljaju javne ovlasti, VZGN  koja obavlja vatrogasnu djelatnost kao javnu službu  i  ustanova u obrazovanju - Srednja škola Novska. Sklopljeni su ugovori o korištenju gradskih prostora (obnovljeni) sa  korisnicvima: Radio klubom Novska, Kulturno umjetničkim društvom Javor, Zajednicom sportskih udruga Grada Novske i Rukometnim klubom Novska na određeno vrijeme od pet godina, bez naknade, jer obavljaju aktuvnosti od interesa za opće dobro na područu tehničke kulture, kulture i sporta. 

Tijekom godine Vatrogasna zajednica Grada Novske i Gradsko društvo Crvenog križa iseljeni su  radi proširenja učeničkog doma, SIMORA d.o.o. umanjena je površina prostora u zakupu.  

Raskinut je i ugovor o korištenju poslovnog prostora u Novskoj, Trg Đure Szabe 1. površine 11,22 m2, sa Gradskim društvom Crvenog križa Novska dana 1.7.2025. Sporazumno je raskinut i ugovor o korištenju gradskog prostora sa Vatrogasnom zajednicom Novska sa danom 1.9.2025. i istoj je dan na korištenje poslovni prostor površine 47,23 m2 u društvenom domu u Brestači radi obavljanja djelatnosti na području vatrogastva, na određeno vrijeme od pet godina počevši od 1.9.2025. 

Sklopljen je Dodatak broj 1. Ugovoru o zakupu poslovnog prostora kojim se ugovara umanjenje površine u zakupu sa zakupnikom SIMORA d.o.o. iz Siska, također radi proširenja učeničkog doma.

U 2025. sklopljen je Dodatak broj 4. Ugovora o korištenju nekretnine sa Srednjom školom Novska kojim se školi kao korisniku učeničkog doma daje na korištenje dodatni poslovni prostor površine 68,96 m2 tako da ukupno koriste 1281,34 m2 poslovnog prostora u zgradi u Novskoj, Trg Đure Szabe 1.
                                                        
5. IZVJEŠĆE O PROVEDBI PLANA UPRAVLJANJA GRAĐEVINSKIM ZEMLJIŠTEM U VLASNIŠTVU GRADA NOVSKA  I RJEŠAVANJE IMOVINSKO PRAVNIH ODNOSA VEZANIH UZ INFRASTRUKTURNE PROJEKTE

U 2025. godini prodane su nekretnine  u vlasništvu Grada Novske (građevinsko i poljoprivredno zemljište) sa ciljem stavljanja neiskorištenih gradskih nekretnina u funkciju. 

	RED.
BR.
	OZNAKA ZEMLJIŠTA I POVRŠINA 

	    KULTURA
	KATASTARSKA OPĆINA
	IZNOS U EUR
	     NAČIN RASPOLAGANJA

	1.
	kč. br. 620/4
	oranica
	Novska
	33.599,99 + pdv
	javni natječaj

	2.
	kč.br. 4147/1 površine 3000,00 m2
kč.br. 4147/2 površine 7001,00 m2
	oranica

oranica
	Novska

Novska
	24.997,35 poticajna cijena
	Javni natječaj u PZ Novska

	3.
	4017/1 površine 1019 m2
	oranica
	Novska
	1.400,00
	javni natječaj


	4.
	4016/1 površine 498 m2
	oranica
	Novska
	1.555,00
	javni natječaj

	5.
	429 površine 160 m2,
428 površine 1755 m2
	put
dvorište,
oranica,
voćnjak,
kuća i zgr.

	Kričke
	   910,00
	javni natječaj

	6.
	4016/2 površine 189 m2
	oranica
	Novska
	401,00
	javni natječaj


	7.
	662 površine 10628 m2,

663 površine 28741 m2
	oranica,

oranica
	Subocki Grad
	7.500,00
	javni natječaj, cjelina


	
8.
	
kč. br. 620/4 površine 77 m2
	livada
	Novska
	575,00
	prodaja neposrednom pogodbom 

	9. 
	kč. br. 798/3 
površine 43 m2
	oranica
	Novska
	683,00 
	prodaja neposrednom pogodbom 




Neposrednom pogodbom prodane su nekretnine za  koje je Upravni odjel za prostorno uređenje, graditeljstvo i obnovu Sisačko-moslavačke župpaije, Ispostava Novska donio rješenja kojima je utvrđeno da su prodane građevne čestice  nužne za redovitu uporabu građevina u vlasništvu fizičkih osoba, kupaca.

U  svrhu uređenja sustava oborinske odvodnje i poboljšanja uvjeta uz nogometni teren nogometnog kluba Nafta iz Kozarica, otkupljeno je zemljište koje se nalazi neposredno uz nogometni teren od privatnih vlasnika K.P. i A.G. Otkupljeno je zemljište kč. br.  1209/4 livada površine 622 m2, kč. br. 1218 livada površine 2014 m2 i kč. br. 1209/2 livada površine 1190 m2, a vlasnicima je isplaćena kupoprodajna cijena u iznosu 5.000,00 EUR. 

U 2025. Grad Novska prihvatio je na dar nekretninu kč. br. 79/3, površine 108 m2 u k.o. Borovac, zemljišnoknjižno vlasništvo Osnovne škole Rajić sa svrhom rješavanja imovinskih odnosa, legalizacije i etažiranja građevine društvenog doma u Borovcu Tržišna vrijednost darovane nekretnine iznosi 670,00 EUR. 

U istom razdoblju grad je otkupio od G.Š.  iz Novske poslovni prostor u Novskoj, Radnička ulica 2H, etaže 4,5,6,12 površine 101,10 m2 u zgradi izgrađenoj na kč. br. 1067/11 k.o. Novska, po kupopodajnoj cijeni od 102.000,00 EUR.
  
U 2025. godini proveden je javni natječaj  za zakup neizgrađenog građevinskog zemljišta u Poduzetničkoj zoni Novska u svrhu poljoprivredne obrade do privođenja istog namjeni. Sklopljen je ugovor sa zakupnikom M.S. za zakup TC 6 (kč. br. 5556/2 pov. 85052,00 m2 u 1//2 dijela) najduže na rok od pet godina. Ugovorena godišnja zakupnina je 1.487,50  EUR.

[bookmark: _Hlk205810522]U izvještajnom razdoblju sklopljen je ugovor o osnivanju pravo služnosti neposrednom pogodbom u skladu s lokacijskom dozvolom izdanom od Upravnog odjela za prostorno uređenje, graditeljstvo i obnovu, Ispostava Novska, KLASA: UP/I-350-05/25-01/000008; URBROJ: 2176-8-01/2-22-0008 od 1.9.2022. (pravomoćna 22.9.2022.), u korist Moslavina d.o.o. za javnu vodoopskrbu i javnu odvodnju iz Kutine, Školska ulica 4, Kutina, OIB: 98526328089, u svrhu izgradnje vodno-gospodarskog sustava odvodnje otpadnih voda – sustav prikupljanja, odvodnje i pročišćavanja otpadnih voda zapadnog dijela naselja Rajić – FAZA 1. Pravo služnosti osnvano je na teret poslužne nekretnine u vlasništvu Grada Novske oznake kč. br. 1921 PUT površine 281 m2, zk. ul. 1335 k.o. Rajić Gornji (koridor služnosti 1m x 54,93 m od početka katastarske čestice, površina služnosti 54,93 m2).
	
U 2025. godini sklopljeno je  39 ugovora o privremenom korištenju javnih površina u Novskoj u svrhu postavljanja ljetnih terasa i prigodne prodaje. 



U 2025. donesena je odluka da se dio javnih površina u Novskoj daje na korištenje Turističkoj zajednici Grada Novska kao nositelju davanja na korištenje javnih površina za ogranizaciju i provedbu manifestacije Lukovo 2025.

U 2025. godini sklopljen je ugovor o sporazumnom raskidu ugovora o korištenju javne površine sa korisnikom  Tisak plus d.o.o. iz Zagreba za dio kč. br. 2989/1 k.o. Novska, na Trgu Luke Ilića Oriovčanina u Novskoj, na kojoj je bio postavljen kiosk Tiska. Proveden je javni natječaj za davanje na korištenje dijela javne površine u Radničkoj ulici između kbr. 2B i 2G u svrhu postavljanja novog  kioska. Ponovno je odabran Tisak plus d.o.o. kao jedini i najpovoljniji ponuditelj te je s istim sklopljen Ugovor o davanju na korištenje dijela javne površine  za postavu kioska i trgovine na malo novinama i ostalim publikacijama, papirnatom robom i pisaćim priborom. Korisnik je sklopio ugovor na određeno vrijeme od pet godina i plaća naknadu od 1.296,00 EUR godišnje.

6. PLAN PROVOĐENJA POSTUPAKA PROCJENE IMOVINE U VLASNIŠTVU GRADA NOVSKA

Grad Novska je u 2025. godini procijenio nekretnine koje su bile predmet prodaje, kupnje ili rješavanja imovinskih odnosa, a procjene je izradio ovlašteni sudski vještak s kojim se sklopio ugovor o izradi elaborata procjene tržišne vrijednosti nekretnina. Ovlašteni sudski vještak izradio je 14 procjembenih elaborata i procijenio 17 zemljišta i 4 poslovna prostora. Procijenjene su nekretnine u katastarskim općinama Novska, Kozarice, Kričke, Subocki Grad i Bročice. Svi procjembeni elaborati dobili su pozitivno mišljenje Procjeniteljskog povjerenstva za tržište nekretnina za područje Sisačko-moslavačke županije iz Siska. 

7. PLAN VOĐENJA EVIDENCIJE IMOVINE

U 2025. redovno se ažurirao registar nekretnina, nakon svake promjene na nekretninama.

U  2025. osnovano je Povjerenstvo za ošasnu imovinu grada Novske koje je provelo očevid i identificiralo ošasnu imovinu na terenu i utvrdilo stanje 116 jedinica imovine, a ukupno je uneseno u registar 127 jedinica ošasne imovine.

8. PLAN POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA 
PRISTUP INFORMACIJAMA

U 2025. godini provedena su savjetovanja sa zainteresiranom javnošću u ppstupku donošenja općih akata  koji uređuju upravljanje i raspolaganje imovinom u vlasništvu Grada Novske.

Na internet stranici Grada Novska, novska.hr , pod naslovom “Važni dokumenti grada” objavljen je Registar nekretnina te svi dokumenti koji propisuju upravljanje i raspolaganje imovinom u vlasništvu Grada Novske. Javni pozivi i natječaji za raspolaganje nekretninama objavljivani su na službenoj internet stranici Grada Novska, a u tisku i na oglasnoj ploči u skladu s općim aktima Grada.

Javnosti je na raspolaganju i službenik za informiranje koji postupa na temelju podnesenih zahtjeva za pristup informacijama sukladno Zakonu o pravu na pristup informacijama (»Narodne novine«, broj 25/13, 85/15).




9. ZAKLJUČNO 

Grad svojom imovinom upravlja pažnjom dobrog gospodara. Ovim Izvješćem su popisane mjere koje su poduzimane u nastojanju da Grad učinkovito, racionalno i transparentno upravlja svojom imovinom u svrhu održavanja postojećih i stvaranja novih vrijednosti i ekonomskih koristi, na dobrobit svih stanovnika Grada. 


   GRADONAČELNICA

     Marija Kušmiš v.r.

